การบินไทย เพิ่มทางเลือกใหม่รองรับการให้แก่ลูกค้าในรูปแบบดิจิทัลด้วยบริการ TG Chatbot
บริษัท การบินไทย จำกัด (มหาชน) แจ้งว่า เพื่อเพิ่มประสิทธิภาพในการให้บริการด้านข้อมูลข่าวสาร รองรับปริมาณความต้องการเดินทางที่เพิ่มมากขึ้น บริษัทฯ ได้เพิ่มทางเลือกใหม่ให้แก่ลูกค้าด้วยบริการ TG Chatbot ซึ่งเป็นระบบตอบข้อความอัตโนมัติบนเว็บไซต์และแพลตฟอร์ม Social Mediaให้บริการแก่ลูกค้าในประเทศไทยและทั่วโลก  ตลอด 24 ชั่วโมง ทั้งนี้ ลูกค้าในประเทศไทย ให้บริการผ่านทางเว็บไซต์ www.thaiairways.com, LINE Official Account : @ThaiAirways ส่วนลูกค้าในต่างประเทศ ให้บริการผ่านทางเว็บไซต์ www.thaiairways.com, LINE Official Account : @ThaiAirways และ Facebook Fanpage : Thai Airwaysสำหรับ TG Chatbot จะทำหน้าที่เสมือนเป็นพนักงานการบินไทย (Virtual Agent) ในการตอบคำถามและให้บริการเบื้องต้น ซึ่งผู้โดยสารสามารถสอบถามข้อมูล ไม่ว่าจะเป็น การสำรองที่นั่ง สถานะเที่ยวบิน ข้อมูลเกี่ยวกับไมล์สะสม โปรโมชั่นต่างๆ ข้อมูลการเดินทางช่วงโควิด-19 ข้อมูลสัมภาระ รวมถึงรับข้อร้องเรียนคำติชมต่างๆ โดยลูกค้าสามารถเลือกจากเมนูที่จัดเตรียมไว้ ทั้งภาษาไทยและอังกฤษ ได้ตั้งแต่บัดนี้เป็นต้นไป นอกจากนี้ ลูกค้าสามารถติดต่อพูดคุยกับพนักงานผ่านช่องทางเดียวกันนี้ได้ โดยมีพนักงานให้บริการในวันจันทร์-ศุกร์ เวลา 08.00 น.-17.00 น. (เวลาประเทศไทย) ยกเว้นวันหยุดนักขัตฤกษ์ มีรูปแบบการนำเสนอผ่านชื่อ “MAI” (M-Management, A-Assistant, I-Information) ที่ได้รับการออกแบบในธีมสีม่วงภายใต้อัตลักษณ์ความเป็นไทยที่มีความอบอุ่น นุ่มนวล ปลอดภัยและเป็นมิตร นอกจากนี้ “MAI” ยังออกเสียงพ้องกับคำว่า “ไหม” ซึ่งสื่อถึงการให้บริการแบบ Smooth as Silk ของการบินไทย ที่มุ่งมั่นให้บริการที่ตามมาตรฐานสากลด้วยคุณค่าของความเป็นไทย